# Dette eksempel på elevaktivitet er en del af inspirationsmaterialet om [*boldbasisforløb*](https://emu.dk/eud/idraet/alsidig-idraetsudfoldelse/boldbasisforlob-innovation-og-plads-til-alle) for faget [*idræt*](https://emu.dk/eud/idraet/alsidig-idraetsudfoldelse/boldbasisforlob-innovation-og-plads-til-alle) på emu.dk. Opgaven er målrettet den pædagogiske assistentuddannelse, men kan tilrettes til andre erhvervsuddannelser.

Den pædagogiske rolle i idræt og bevægelse

### Baggrund

Som pædagogisk assistent skal du reflektere over din praksis med børn. Det er en del af at blive professionel i dit kommende job, at du tænker over hvad du gør og hvorfor du gør det. Det er vigtigt, at du kan begrunde din praksis overfor fx. kollegaer og forældre.

Når du skal lave aktiviteter/boldspil med børn, handicappede og unge, skal du gøre dig tanker om fx. formål, instruktion, justering og holddeling.

### Spørgsmål:

Hvilke tanker (refleksioner) gør du dig i forhold til følgende 3 aspekter:

1. **Instruktion**

* Hvilke tanker gør du dig i forhold til hvad der er vigtigt, når man skal instruere en bestemt målgruppe i en aktivitet/ et boldspil?
* Hvad lagde du mærke til at du selv gjorde godt/ kunne øve dig på?
* Hvad lagde du mærke til at de andre gjorde godt/kunne øve sig på?

1. **Justering - brug spilhjulet**

* Hvilke tanker gør du dig i forhold til hvordan og hvornår du vælger at stoppe et spil for at justere det?
* Hvilke observationer kan du bruge til at justere et spil ud fra? (giv eksempler)
* Giv eksempler på, hvordan du kan bruge spilhjulet til at justere et spil, så det fungerer bedre /passer bedre til en bestemt målgruppe?

1. **Holddeling**

* Hvilke tanker gør du dig i forhold til hvordan du opdeler hold, når du skal lave en aktivitet/et boldspil med børn, handicappede eller unge?
* Hvilke fordele og ulemper kan der være ved forskellige måder at dele hold på?

***Læg svarene i jeres idræts-portfolio***